《与诸同年探郊梅晚酌灵谷寺》
明代·李孙宸

闻道春风陌上柔，可堪经月废春游。纷纷宝瑟催黄鸟，处处垂杨引绛驺。

六出花飞仍带雪，千林雨歇乍鸣鸠。村南郭北寻都遍，还共移尊到上头。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。